Document ID: 32012D0457

РЕШЕНИЕ 2012/457/ОВППС НА СЪВЕТА
от 2 август 2012 година
за изменение на Решение 2010/413/ОВППС относно ограничителни мерки срещу Иран
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 29 от него,
като взе предвид Решение 2010/413/ОВППС (1), и по-специално член 23, параграфи 1 и 2 от него,
като има предвид, че:
(1)
На 26 юли 2010 г. Съветът прие Решение 2010/413/ОВППС.
(2)
Съветът счита, че някои лица следва да бъдат заличени от списъка на лицата и образуванията, на които са наложени ограничителните мерки, съдържащ се в приложение II към Решение 2010/413/ОВППС, и че следва да бъдат изменени вписванията относно някои образувания.
(3)
Вследствие на решението на комитета на Съвета за сигурност на Организацията на обединените нации, създаден съгласно резолюция 1737 (2006), две лица и едно образувание следва да бъдат заличени от списъка, съдържащ се в приложение II към Решение 2010/413/ОВППС, и включени в списъка на лицата и образуванията, на които са наложени ограничителните мерки, съдържащ се в приложение I към посоченото решение.
(4)
Поради това списъците, съдържащи се в приложения I и II към Решение 2010/413/ОВППС, следва да бъдат съответно изменени,
ПРИЕ НАСТОЯЩОТО РЕШЕНИЕ:
Член 1
Лицата, изброени в приложение I към настоящото решение, се заличават от списъка, съдържащ се в приложение II към Решение 2010/413/ОВППС.
Член 2
В приложение II към Решение 2010/413/ОВППС вписванията за образуванията, посочени в приложение II към настоящото решение, се заменят с вписванията, изложени в приложение II към настоящото решение.
Член 3
Лицата и образуванието, изброени в приложение III към настоящото решение, се заличават от списъка в приложение II към Решение 2010/413/ОВППС и се добавят в списъка, съдържащ се в приложение I към Решение 2010/413/ОВППС, изменено в съответствие с вписванията, изложени в приложение III към настоящото решение.
Член 4
Настоящото решение влиза в сила в деня на публикуването му в Официален вестник на Европейския съюз.
Съставено в Брюксел на 2 август 2012 година.

Labels: 18
5
11